Stall-regler 01. januar 2021

Stall-regler



**STALL**

* Utstyr oppbevares i utstyrsbod, tilsvarende nummer på boks.
* Boks, utstyrsbod, høyposer, paddock og dekkenhenger har tilsvarende nummer, og tildeles av stallmester.
* Det skal maks henge 1-2 dekken utenfor boksen, samt grime og leietau når hesteeier går for dagen. Resten skal oppbevares i utstyrsboden.
* Salhengere på boksene skal taes ned når de ikke er i bruk.
* Stallgangen skal være fri for utstyr, så godt som det lar seg gjøre. Strigleutstyr, dekken og annet utstyr skal ryddes unna stallgangen når hesten er i trening.
* Kosting er viktig! Du har selv ansvar for å koste opp flis og møkk i stallgangen, både etter stallarbeid, og ut- og-inn slipp av hest.
* Det er ikke tillatt å plassere hesten i midtgangen, dersom det er flere som benytter stallen i samme tidspunkt. Hesten skal umiddelbart flyttes dersom noen kommer.
* Etter sko/dyrlege besøk skal opprydding skje umiddelbart.
NB: Det kan skje store skader på hest dersom sømmer/nåler etc. havner i hesteboksen eller ligger strødd i stallgangen.
* Vaskespiltet skal alltid fremstå som rent og rydding, og vaskes og ryddes etter bruk. Høy skal aldri bringes hit, da det tetter avløpet. Skitne vannstamper tømmes ute. Hestebæsj skal kastes i møkkadungen, ikke rett utenfor stalldøren.
* Du har selv ansvaret for å slippe ut og ta inn din(e) hest(er).

**FORING**

* Morgen: 07.30 - 08.30
* Middag: 13.30 - 14.30
* Kveld: 19.30 - 20.30
* Glemt foring faktureres. Se kontrakt.
* Det skal være ro i stallen under, og 1 time etter foring.
* Hesteeier har selv ansvar for at hesten får mat, dersom hesten ikke befinner seg i boks eller i paddock under foring.
* Hesteeier har selv ansvar for at alt fôr er ordnet, satt frem og er klart til hver foring.
* Hesteeier har selv ansvar for å utføre foringer etter oppsatt turnusforingen blir tatt, selv dersom hesten er leid ut til noen andre.

**KLUBBHEST**
* Oppstallatører har ansvar for klubbens hest(er), de dagene de ikke er utleid. Dette går på rundgang. Liste over ansvar henger i stallen, samt eventuelt på klubbens nettside.
* Ansvaret innebærer: Møkke boks, skylle vannbøtte inne, fylle vann inne OG ute, ordne klart fôr og se til at alt står bra til med hesten(e).
* Oppstallatører har ansvar for klubbhesten(e), selv om hesten er leid ut til noen andre. Glemt ansvar vil faktureres. Se kontrakt.

**TRIVSEL**

* Hver og en har ansvar for at alle trives i Sunndal Rideklubb.
* Gjør en innsats for å inkludere hver enkelt i stallen! Selv de du ikke kjenner så godt kan sette pris på et smil og en hyggelig tone.
* Mobbing og utfrysning vil bli tatt opp på en meget tydelig måte, med formål å avslutte situasjoner. Målet er at alle skal kunne trives godt på rideklubbens område!
* Dersom du opplever noe du synes er ubehagelig, oppfordrer vi deg til å ta kontakt med leder eller ungdomskontakt, eller legge et skriv i postkassen.
* Skriv i postkassen trenger ikke å inneholde navn, slik at du på denne måten kan kontakte styret ved å være anonym.
* Trivsel for alle hester og mennesker på området er hovedfokus.

Alle som er brukere av stallen, bès signere avtalen. Brudd av regler vil gi konsekvenser/vurderes av styret.

Kvitter for at du har lest, og er enig i stall-reglene.

Navn / Dato

…………………………………………………..

Leder/nestleder SuRK / Dato

……………………………………………………